Trine Skymoen

Trine Skymoen (født 24. september 1959 i Skodje) er en norsk diplomat. I april 2020 ble hun utnevnt til stillingen som Norges ambassadør til Ungarn.

 Karriere 
Skymoen er utdannet cand.polit. i statsvitenskap med hovedfag i administrasjon og organisasjonsvitenskap fra Universitetet i Bergen. Etter endt utdannelse begynte hun i 1986 som aspirant i Utenriksdepartementet.«Aspiranter til UD», Aftenposten, 23. juni 1986, s. 10.

Hun hadde sin første utenlandsstasjonering i Elfenbenskysten (1988–1991) og var deretter ved Norges delegasjon til FN i New York (1991–1994). Fra 1994 til 1996 var Skymoen chargé d'affaires ad interim ved Norges ambassade i Beograd i det som da var Den føderale republikken Jugoslavia. Skymoen var deretter fra 1996 tilbake i Oslo som rådgiver i departementet før hun i 1998 ble utnevnt til ambassaderåd ved Norges delegasjon til OSSE i Wien. Hun ble i 2001 forfremmet til ministerråd samme sted.Offisielt fra statsråd, regjeringen.no, 2. mars 2001. Fra 2003 til 2005 var hun seniorrådgiver ved Statsministerens kontor, fra 2005 til 2008 var hun i ledelsen for avdelingen for sikkerhetspolitikk og nordområdene i Utenriksdepartementet og 2008 til 2009 var hun seniorrådgiver i avdelingen for FN og globale spørsmål. I 2008 gjennomgikk hun Forsvarets høgskole. 

Skymoen ble i 2009 utnevnt til Norges ambassadør i Bratislava i Slovakia.Offisielt fra statsråd 6. mars 2009, regjeringen.no. Etter en periode som fagdirektør, ble Skymoen i juni 2014 utnevnt til ambassadør i Sør-Afrika.Offisielt frå statsrådet 20. juni 2014, regjeringen.no Lest 23. november 2014. I november 2014 fulgte sideakkreditering til Botswana.Offisielt frå statsrådet 14. november 2014, regjeringen.no Lest 23. november 2014. Hun hadde også ansvar for Lesotho, Madagaskar og Namibia.Norges ambassadører, regjeringen.no Lest 23. november 2014.

Etter en periode som seniorrådgiver, ble Skymoen i april 2020 utnevnt til ambassadør i Ungarn.

 Utmerkelser 
Kongen utnevnte i 2010 Skymoen til ridder av 1. klasse av Den Kongelige Norske Fortjenstorden «for embetsfortjeneste».Tildeling av ordener og medaljer: Søk i arkivet, kongehuset.no.

 Referanser 

 Eksterne lenker 
 Curriculum Vitae of the Ambassador , Norges ambassade i Slovakia

Kategori:Norske statsvitere
Kategori:Norges ambassadører til Botswana
Kategori:Norges ambassadører til Lesotho
Kategori:Norges ambassadører til Madagaskar
Kategori:Norges ambassadører til Namibia
Kategori:Norges ambassadører til Sør-Afrika
Kategori:Den Kongelige Norske Fortjenstorden
Kategori:Fødsler i 1959